Πρωτάθλημα Ε.Π.Σ. Αθηνών 1940-41

Στο 15ο Πρωτάθλημα Α΄ κατηγορίας της ΕΠΣ Αθηνών την περίοδο 1940-41 ξεκίνησε κανονικά αλλά δεν ολοκληρώθηκε ποτέ, αφού ξέσπασε ο ελληνοϊταλικός πόλεμος. Οι περισσότεροι ποδοσφαιριστές επιστρατεύτηκαν και δεν υπήρχε περιθώριο για επίσημες ποδοσφαιρικές διοργανώσεις.

Πρωτάθλημα 1940-41
Σύμφωνα με την προκήρυξη που δημοσίευσε η ΕΠΣΑ στις 27 Σεπτεμβρίου 1940,  το αθηναϊκό πρωτάθλημα είχε προγραμματιστεί να διεξαχθεί σε τρεις κατηγορίες με συμμετοχή 37 σωματείων συνολικά, ως εξής:
Α΄ κατηγορία: 8 ομάδες σε ενιαίο όμιλο δύο γύρων (14 αγώνες διάρκειας 90΄). Έναρξη στις 6 Οκτωβρίου. 
Β΄ κατηγορία: 13 ομάδες σε ενιαίο όμιλο ενός γύρου (12 αγώνες διάρκειας 80΄). Έναρξη στις 6 Οκτωβρίου.
Γ΄ κατηγορία: 16 ομάδες, σε έναν ή περισσότερους ομίλους. Η έναρξη δεν είχε προσδιοριστεί.

Επίσης, προκηρύχθηκαν πρωταθλήματα Β΄ ομάδων. Γήπεδα διεξαγωγής των αγώνων ορίστηκαν τα εξής:
Γήπεδο Παναθηναϊκού
Γήπεδο ΑΕΚ
Γήπεδο ΑΟ Κηφισιάς
Πρότυπον Γυμναστήριον Καισαριανής 
Γήπεδο Πανιωνίου
Γυμναστήριο Πανελληνίου

Α΄ κατηγορία

Τη σεζόν αυτή στην Α΄ κατηγορία μετείχαν 8 ομάδες και ο προγραμματισμός ήταν παρόμοιος με της προηγούμενης σεζόν. Δηλαδή, οι πέντε πρώτες θα προκρίνονταν στο Νότιο όμιλο του πανελλήνιου πρωταθλήματος, μεταφέροντας τα μεταξύ τους αποτέλεσματα. Βέβαια, όλα αυτά έμειναν στο στάδιο του σχεδιασμού, αφού στις 28 Οκτωβρίου 1940 το πρωτάθλημα διεκόπη πριν καλά-καλά αρχίσει. Είχαν γίνει τρεις αγωνιστικές στις 6, 13 και 20 Οκτωβρίου και προηγούντο Απόλλων και ΑΕΚ με τρεις νίκες. 

 Προσωρινή Βαθμολογία

Η βαθμολογία του διακοπέντος πρωταθλήματος μετά από τρεις αγώνες ήταν;

ΟμάδαΑγ.Τέρμ.Βαθ.1. Απόλλων Αθηνών314-192. ΑΕΚ 312-293. Παναθηναϊκός34-3 64. Αθηναϊκός Α.Σ.35-7  65. Ένωση Παγκρατίου33-6 6 6. Αστέρας Αθηνών31-7 5 7. Ατρόμητος Αθηνών30-4 4 8. ΓΣ Αρίων32-11 3 

Β΄ κατηγορία
Είχε προγραμματιστεί να ξεκινήσει στις 6 Οκτωβρίου με 13 ομάδες, οι οποίες θα αγωνίζονταν σε ενιαίο όμιλο ενός γύρου (12 αγώνες). Όπως και το πρωτάθλημα της Α΄ κατηγορίας, διακόπηκε λόγω του ελληνοϊταλικού πολέμου. Είχαν διεξαχθεί τρεις αγωνιστικές, στις 6, 13 και 27 Οκτωβρίου (η 20η Οκτωβρίου ήταν ημέρα Κυπέλλου Ελλάδος).

Ομάδες που μετείχαν

Π.Α.Ο. Δάφνη Αθηνών
Α.Π.Ο. Αττικός
ΑΠΟ Ολυμπιάς
Μικρασιατική Αθηνών (απορρόφησε τη Νήαρ Ηστ)
Α.Π.Ο. Ελληνορωσικός
Π.Σ. Γουδί
Φωστήρας Ταύρου

Άτλας Θυμαρακίων
Α.Ε. Ν. Ιωνίας (πρώην Απόλλων Ν. Ιωνίας)
Α.Ο. Κηφισιάς
Πανερυθραϊκός Α.Σ.
Ολυμπιακός Αθηνών
ΑΕ Ιεραπόλεως

Αποτελέσματα
Είναι γνωστά τα εξής αποτελέσματα:

1η αγωνιστική (6 Οκτωβρίου 1940):
Αττικός - Γουδί: 8-0
Ολυμπιακός Αθ. - Δάφνη: 1-0
Ελληνορωσικός - Άτλας: 4-2
Φωστήρ - Ν. Ιωνία: 5-4
Μικρασιατική - Πανερυθραϊκός: 2-1
Ολυμπιάς - Κηφισιά: 3-1
Ρεπό: Ιεράπολις

2η αγωνιστική (13 Οκτωβρίου 1940):
Ολυμπιακός Αθ. - Ολυμπιάς: 2-0
Ν. Ιωνία - Αττικός: 3-2
Ελληνορωσικός - Φωστήρ: 2-1
Γουδί - Ιεράπολις: 3-0

Περίοδος κατοχής

Στη διάρκεια της γερμανικής κατοχής έγιναν κάποιες απόπειρες να πραγματοποιηθούν αθηναϊκά πρωταθλήματα αλλά όχι από την ΕΠΣΑ. Το 1943 διεξήχθη ένα Πρωτάθλημα Κέντρου σε δύο ομίλους Αθήνας και Πειραιά, χωρίς να ολοκληρωθεί. Το διοργάνωσε ο Παναθηναϊκός, γι' αυτό και αποκαλείται πρωτάθλημα Παναθηναϊκού. Το διέκοψε η ΕΠΟ, η διοίκηση της οποίας βλέποντας πως υπάρχει ποδοσφαιρική δράση, αποφάσισε να προκηρύξει επίσημα τα τοπικά πρωταθληματα Αθήνας και Πειραιά. Όμως, η προκήρυξη έμεινε στα χαρτιά, αφού οι αγώνες δεν έγιναν.

Η ποδοσφαιρική δραστηριότητα στα χρόνια της κατοχής μπορεί να μην κατέληξε στην διεξαγωγή κάποιας επίσημης διοργάνωσης αλλά είχε ως αποτέλεσμα να αναδυθούν νέες ποδοσφαιρικές δυνάμεις. Αναδείχθηκαν καινούργια σωματεία, όπως ο Ολυμπιακός Αθηνών και ο Άτλας Θυμαρακίων. Παλιά σωματεία, όπως το Π.Σ. Γουδί περιέπεσαν στην αφάνεια και διαλύθηκαν, ενώ άλλα που προπολεμικά φυτοζωούσαν δημιούργησαν δυνατές ομάδες, όπως ο Φωστήρας Ταύρου και ο Πανιώνιος.

Πηγές

 Ανδρέα Μπόμη, "Γκολ 2000. Ένας αιώνας ποδόσφαιρο", σελ. 239-240.
Στατιστικά ποδοσφαίρου
"Εκληρώθησαν οι αγώνες του πρωταθλήματος", εφ. "Αθλητισμός", 27/9/1940. 

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1940-1941